Vispārējās tiesas 2024. gada 17. oktobra rīkojums – Alan u.c./Komisija
(Lieta T-69/23) 1
(Atcelšanas prasība – Lauksaimniecība – Kopējās lauksaimniecības politikas (KLP) stratēģiskais plāns – Regula (ES) 2021/2115 – Noteikumi par atbalstu stratēģiskajiem plāniem, kurus dalībvalstis izstrādājušas saskaņā ar KLP – Komisijas apstiprinājums – Apvienots vai sarežģīts administratīvais process – Vispārējās tiesas kompetence – Pieņemamība – Locus standi)
Tiesvedības valoda – itāļu
Lietas dalībnieki
Prasītājas: Alan Srl (Zinasco, Itālija), Evergreen Italia Srl (Milāna, Itālija), Agrorisorse Srl (Bergāmo, Itālija), Azienda Agricola Allevi Srl (Sannazzaro de’ Burgondi, Itālija) (pārstāvji: P. Ferraris, E. Robaldo un F. Trolli, advokāti)
Atbildētāja: Eiropas Komisija (pārstāvji: G. Gattinara un A.-C. Becker)
Priekšmets
Ar šo prasību, kas pamatota ar LESD 263. pantu, prasītājas lūdz atcelt Komisijas Īstenošanas lēmumu C(2022) 8645 final (2022. gada 2. decembris), ar ko apstiprina Itālijas stratēģisko plānu PAC 2023-2027 Savienības atbalstam, ko finansē no Eiropas Lauksaimniecības garantiju fonda un Eiropas Lauksaimniecības fonda lauku attīstībai saskaņā ar Eiropas Parlamenta un Padomes Regulu (ES) 2021/2115 (2021. gada 2. decembris), ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Regulas (ES) Nr. 1305/2013 un (ES) Nr. 1307/2013 (OV 2021, L 435, 1. lpp.), ciktāl tajā paredzēts noteikums, ka 20 intervencēm attiecībā uz saistībām vides un klimata jomā konkrēta atbalsta piešķiršana ir pakļauta aizliegumam lauksaimniecībā izmantot bioloģiskās dūņas vai jebkurus citus atkritumus, kas reģenerēti R10 darbībās, un pienākumam izmantot tikai tādu [neorganisko] mēslojumu vai organisko mēslojumu, kas atzīts saskaņā ar Eiropas Parlamenta un Padomes Regulu (ES) 2019/1009 (2019. gada 5. jūnijs), ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003 (OV 2019, L 170, 1. lpp.).
Rezolutīvā daļa
Prasību noraidīt kā nepieņemamu.
Alan Srl, Evergreen Italia Srl, Agrorisorse Srl un Azienda Agricola Allevi Srl atlīdzina tiesāšanās izdevumus.
____________
1     OV C 127, 11.4.2023.